2021. aasta 12. juuni on päev, mille puhul kõik jalgpallisõbrad mäletavad väga täpselt kus nad olid ja mida täpselt tegid, kui Christian Eriksen Kopenhaagenis Parkeni staadionil pallimurule varises. Poolteist aastat hiljem on Eriksen tagasi ja valmis Taanit vedama MM-finaalturniiril. Sinna vahele jääb üliedukas EM, mis kulmineerus Taani jaoks poolfinaaliga. Üliedukas MM-valiksari, kus võeti maksimaalsest 30 punktist 27. Ning üliedukas rahvuste liiga, kus alistati kahel korral Prantsusmaa.
#000001
Kasper Hjulmand on näidanud end küpse treenerina, kes ei karda sõltuvalt vastasest ka enda mängu kohandada. Nii võib Taani mängida ühes mängus vabalt kahe keskkaitsjaga, ent järgmises kasutada juba kolme. Taani mäng rajaneb tugevale kaitsele, teravatele äärtele ja väga hästi tasakaalus keskväljale, kus mootorid Pierre-Emile Höjbjerg ning Thomas Delaney lubavad oma meeskonna ajul Christian Eriksenil eespool niite tõmmata.
#000002
Taani võistkond on kokku mänginud ja seal on hea sümbioos kogenud liidritest ning noortest täkkudest. Ja Taani teab, et nad on head. Neid peetakse turniiri eel mustaks hobuseks ning Hjulmandil pole selles vastu vähimatki. Vastupidi! „See on suurepärane, sest järelikult teeme me midagi õigesti. Sellest veel parem oleks see, kui öeldaks, et me oleme favoriidid,“ muheles ta. Nende trumbiks pole mitte ainult meeskondlikkus, vaid neil ongi reaalselt peaaegu igal positsioonil olemas tipptegijad – väravasuul on 36aastane Kasper Schmeichel, keskkaitses patrullivad asju Andreas Christensen ja Simon Kjaer, vasakul äärel mürab üks meeskonna käilakujusid Joakim Mähle, keskväljal töötab valatult trio Höjbjerg – Delaney – Eriksen.
#000003
Taani koondisel võib olla kaks murekohta. Esimeseks on see, et ehk oodatakse neilt juba liiga palju? Nad on paari aastaga viinud riigi ootused lakke. Kas selle survega saadakse hakkama? Ja teiseks pole neil kerkinud esile üht kindlat väravamasinat, kellele võib alati kindel olla. Neil on ports tugeva rahvusvahelise kogemusega mehi, kes kõik võivad ühel hetkel sähvatada, aga värava ees puudub kindel liider.
#000004
Liidreid tasub otsida kolmikust Schmeichel, Kjaer ja Eriksen. Kõik Kõik nad on kogenud tegijad, üle 30 aasta vanad, aga endiselt tippvormis ja kellegi äravajumist ei tasu sel turniiril veel karta. Mis mainitud kolmiku puhul veel eriti oluline – nad on liidrid väljakul, aga on kindlasti omaette eeskujud ka riietusruumis. Kui nemad räägivad, siis kõik kuulavad. Nii noored kui vanad.
#000005
Valdav hulk Taani väravaid tuleb läbi vasaku ääre, mida mehitavad tõenäoliselt 25aastane Joakim Mähle ja 22aastane Mikkel Damsgaard. Mõlemad on endiselt pigem noored mängijad, aga oma karjääriga jõudnud juba faasi, kus nad pallivad tõelistes tippliigades. Mähle mängib igapäevaselt Atalantas Itaalia meistritiitli nimel, Damsgaard aga seal, kus ka paljud teised taanlased ehk Inglismaa kõrgliigas Brentfordis.
#000006
Üleminekuaken, see igavene karussell, millelt keegi maha astuda ei saa. Miljonid, vahel isegi miljardid vahetavad omanikku, mängijate soovid muutuvad üleöö...
#000009
Vutimaailma talvine üleminekuaken tõi endaga kaasa mitmeid põnevaid liikumisi üle terve Euroopa. Kõigil eesmärk ühine – tugevdada enda tiimi hooaja...
#000010
Kuidas Chelsea poole aastaga 420 000 000 € peeneks lasi ja juriidiliselt kõik JOKK jäi
#000011
Chelsea vutiklubi on alates 2022. aasta juulikuust kuni praeguseni kulutanud üle 420 miljoni euro. Kui lisada sinna otsa mängijate boonused...
#000012
2022-23 NHL tiimi eelvaade: Minnesota Wild
#000015